Elme mõis
Elme mõis (saksa keeles Magnushof) oli rüütelkonnamõis Kaarma kihelkonnas Saaremaal. Nüüdisajal jääb mõis Saare maakonda Kaarma valda. Mõisa asutas pärast 1560. aastat Meedla mõisast alles jäetud ala baasil Taani hertsog Magnus. Tema järgi sai mõis ka saksakeelse nime (Magnushof). Aastani 1798 oli mõisal riigimõisa staatus ja seejärel sai mõisa omanikuks Saaremaa rüütelkond.